
(visiem ieinteresētajiem piegādātājiem)

Par informācijas sniegšanu atklāta konkursa 
VM NVD 2026/12 ietvaros

[bookmark: _Hlk198714748]Nacionālā veselības dienesta (turpmāk – Dienests) rīkotā atklāta konkursa “Tarifu datu bāzes un pakalpojumu plānošanas programmas Strategy (Microstrategy) attīstīšana (dažādu pakalpojumu plānošana, veidlapu integrēšana un datu ielādes automatizēšana)”, ID Nr. VM NVD 2026/12, (turpmāk – Atklāts konkurss) komisija (turpmāk – Komisija) ir saņēmusi jautājumu no ieinteresētā piegādātāja (turpmāk – Ieinteresētais piegādātājs) par Elektronisko iepirkumu sistēmas (turpmāk – EIS) e-konkursu apakšsistēmas tīmekļvietnē publicēto Atklāta konkursa dokumentāciju. 
Komisija ir izskatījusi saņemto Ieinteresētā piegādātāja jautājumu un sniedz šādu atbildi:

Jautājums:
“Iepazīstoties ar Nacionālā veselības dienesta izsludinātā atklāta konkursa “Tarifu datu bāzes un pakalpojumu plānošanas programmas Strategy (Microstrategy) attīstīšana (dažādu pakalpojumu plānošana, veidlapu integrēšana un datu ielādes automatizēšana)”, ID Nr. VM NVD 2026/12, nolikumu, vēlamies lūgt iepirkuma komisiju izskaidrot Tehniskās specifikācijas 10. prioritāti “Pašizmaksas aprēķini”. 
Kāda pašizmaksas aprēķinu metodoloģija ir paredzēta 10. prioritātes “Pašizmaksas aprēķini” ieviešanai risinājumā, kā arī lūdzam publicēt Pretendentiem pieejamu šīs metodoloģijas aprakstu, nolūkā korekti novērtēt darbu apjomu un nepieciešamo cilvēkstundu skaitu.”

Atbilde uz jautājumu: 
Komisija skaidro, ka Atklāta konkursa tehniskās specifikācijas 10. prioritātes “Pašizmaksas aprēķini” mērķis ir nodrošināt funkcionalitāti veselības aprūpes pakalpojumu pašizmaksas aprēķinu veikšanai, izmantojot Tarifu datu bāzē pieejamos datus un lietotāja definētus aprēķinu parametrus.
Dienests  turpina izstrādāt vienotu, galīgi definētu pašizmaksas aprēķinu metodoloģiju,. Risinājumam jānodrošina elastīga un konfigurējama funkcionalitāte, kas ļauj veikt dažādu izmaksu komponentu apkopošanu, analīzi un aprēķinus atbilstoši Dienesta vajadzībām.
Pretendentiem, sagatavojot piedāvājumu, jāparedz risinājums, kas ietver:
· centralizētu pašizmaksas uzskaites un aprēķina modeli BI vidē “MicroStrategy”;
· datu ievades, apstrādes un uzkrāšanas funkcionalitāti (piemēram, ārstniecības iestāžu izmaksu dati, DRG, tarifa komponentes, personāla, medikamentu, infrastruktūras izmaksas u.t.t.),;
· integrāciju ar Tarifu aprēķinu sistēmu;
· detalizētu izmaksu uzskaites datu integrācijas arhitektūru;
· aprēķinu algoritmu konfigurēšanas iespējas;
· rezultātu analīzes un atskaišu sagatavošanas iespējas;
· automatizētu datu validāciju un pieejamību “MicroStrategy“ vidē;
· iespēju veikt aprēķinus pēc vienoti definētiem principiem, nodrošinot savstarpēji salīdzināmus rezultātus;
· aprēķinu loģikas pielāgojamību sistēmas attīstības gaitā.
Detalizētās biznesa prasības un aprēķinu loģikas konfigurācijas aspekti tiks precizēti sistēmas analīzes un izstrādes posmā sadarbībā ar Dienestu, nepārsniedzot Atklāta konkursa tehniskajā specifikācijā noteikto funkcionalitātes apjomu un mērķi.
Pretendentiem, sagatavojot piedāvājumu, jāparedz konfigurējama un paplašināma funkcionalitāte, kas ļauj Dienestam nākotnē pielāgot pašizmaksas aprēķinu parametrus, izmaksu komponentes un aprēķinu algoritmus bez būtiskām sistēmas izmaiņām.

